Imtella' Novembru 15, 2021 Il-Prim Ministru Ingliż Boris Johnson qal li l-Ewropa bħalissa hija l-epiċentru tal-pandemija u għalhekk ir-Renju Unit irid joqgħod attent, speċjalment minħabba l-varjant Delta Plus. Il-varjant issa jammonta għal ħmistax fil-mija tal-każi fil-pajjiż. Il-Gvern Ingliż se jkun qed jagħti doża addizzjonali tal-vaċin lil persuni ta' bejn is-sittax u s-sbatax-il sena, tnax il-ġimgħa wara li jkunu rċevew l-ewwel doża, bid-dożi se jibdew jitqassmu fil-jiem li ġejjin. L-Oppożizzjoni Ingliża qalet li hemm bżonn ħidma biex tiġi evitata l-introduzzjoni ta' iktar miżuri kontra l-Covid. Talbu fost oħrajn ħlas ogħla fil-paga meta wieħed ikun marid, u ventilazzjoni aqwa f'binjiet pubbliċi.